google/wiki40b huggingface dataset:
Gregg Allman

Bakgrunn

Gregg Almans foreldre var Willis Turner Allman og Geraldine Robbins Allman. I 1949 ble Willis Allman, kaptein i US Army, skutt og drept av en haiker han hadde plukket opp. Etter dette flyttet brødrene Gregg og Duane Allman (1946-1971) med sin mor fra Nashville til Daytona Beach i Florida, der de spilte i ulike lokale band.

Musiker

Etter å ha flyttet til Jacksonville, Florida, dannet Duane i 1969 et nytt band som Gregg snart sluttet seg til, The Allman Brothers Band.  Gregg var sanger og hammondorganist.
Tidlig i 1970-årene fikk Allman Brothers en gryende kommersiell suksess; det definitive gjennombruddet kom med livealbumet At Fillmore East (1971). Kort tid etter omkom Duane Allman i en trafikkulykke på motorsykkel. Året etter ble bandets bassist Berry Oakley drept i en trafikkulykke ganske nær Duanes ulykkessted. 
Albumet Brothers and Sisters (1973) ble gruppas største hit. Deretter slo Gregg Allman inn på en solokarriere, og gav samme år ut sitt debutalbum som soloartist, Laid Back.
Etter en periode med høyt konfliktnivå blant bandmedlemmene ble Allman Brothers oppløst i 1975. Gregg Allman fortsatte solokarrieren med Gregg Allman Band i ryggen. Senere de kjent som Gregg Allman and Friends. 
Fra 1970-årene slet Gregg Allman med narkotikaproblemer, men på midten av 1990-tallet klarte han å overvinne dem. I 1970-årene var han gift med sangerinnen og skuespillerinnen Cher. Paret fikk sønnen Elijah Blue Allman sammen. 
En kort gjenforening av Allman Brothers ble etterfulgt av et tiår med lite aktivitet. I 1987 fikk han en uventet solohit med «I’m No Angel» fra albumet med samme navn. To soloalbum fulgte, før Allman Brothers i 1989 ble gjenforent på ny. Denne gangen opptrådte bandet sammen fram til 2014.
Allman gav i 2012 ut selvbiografien My Cross to Bear. I 2015 kom han med livealbumet Back to Macon, GA.
Fire av Allmans fem barn (Devon, Elijah Blue, Delilah Island Kurtom og Layla Brooklyn Allman) er aktive i musikkindustrien. Mest kjent er Elijah Blue Allman, som er sanger og gitarist i industrimetallbandet Deadsy.
Greg Allman døde av komplikasjoner fra leverkreft i sitt hjem i Savannah, Georgia. Han ble gravlagt i Rose Hill Cemetery i Macon, Georgia, ved siden av broren Duane og bandmedlemmet Berry Oakley.

Utmerkelser

Allman har fått en rekke priser og utmerkelser, blant annet flere Grammys. Han er tatt opp i Rock and Roll Hall of Fame og det nå nedlagte Georgia Music Hall of Fame. Musikktidsskriftet Rolling Stone plasserte ham på 70. plass på sin liste 100 Greatest Singers.
I 2016 fikk han en æresdoktorgrad fra Mercer University i Macon, Georgia.
Dommer Lynsj

Handling

De to fremmedkarene Art Croft (Harry Morgan) og Gil Carter (Henry Fonda) besøker den lille westernbyen Bridger’s Wells. Etter deres ankomst kommer det nyheter om at en lokal farmer er drept og hans kveg stjålet. De to fremmedkarene og et utvalg av byens menn går derfor sammen om å oppspore ugjerningsmennene. På sin jakt kommer de tilfeldigvis over tre menn som de straks mistenker for å stå bak ugjerningen. De diskuterer frem og tilbake om de skal lynsje mennene straks eller føre dem for retten. De velger det første, men får i ettertid vite at de var uskyldige.

Om filmen

The Ox-Bow Incident ble godt mottatt av kritikerne og har (per juni 2008) fått hele 94% på Rotten Tomatoes.
I 1998 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.

DVD

The Ox-bow Incident ble utgitt på DVD (region 1) første gang i 2003. Den ble i 2007 utgitt som en del av et større filmboks-sett kalt Studio Classics Collection Gift Set, som består av over 20 filmer produsert i perioden 1937 til 1969.

I Norge

Den norske versjonen som gikk på kino i 1947 var klipt. (Klippet 5+6+11 = 22 meter. Cencuren klippet 30 = 30 metertilsammen 52 meter. Scener i 4 akt av hengningen forkortet).
Peng Liyuan

Liv og virke

Peng gikk inn i Folkets frigjøringshær i 1980, da hun var 18 år gammel. Hun begynte som vanlig soldat, men hennes sangferdigheter ble lagt merke til og hun fikk oppgaver som sangerinne for troppene. Hun opptrådte første gang på nasjonalt nivå under CCTS nyttårsgalla i 1982, med På håpets sletter.
Hun studerte ved Det kinesiske musikkonservatorium i Beijing.
Peng var allerede en godt kjent sangerinne da hun møtte sin ektemann Xi Jinping. Han var da gift med datteren til den kinesiske ambassadør til Paris, men skilte seg fra henne. Paret giftet seg 1. september 1987. På den tiden var Xi viseborgermester av Xiamen (Amoy) i provinsen Fujian, og det var der de giftet seg. Fire dager etter bryllupet måtte Peng Liyuan reise tilbake til Beijing for å delta på en turnerende sangfestival som skulle på rundreise til USA og Canada.
Hun har i mange år vært aktivt involvert i politikk, blant annet som medlem av den 11. nasjonale komite av Det kinesiske folks politisk konsultative konferanse. Hun er også «WHO Goodwill Ambassador», for innsatsen mot tuberkulose og hiv/aids, siden 2011.

Sangkarriere

Hun sang særlig folkesanger, og er kjent i Kina blant annet for sine opptredender under statsfjernsynsselskapet CCTVs årlige nyttårsgalla under feiringen av kinesisk nyttår. Pengs sanger dreide seg om etniske og landlige temaer, med særlig fokus på bøndenes levevilkår. Hun har vunnet en rekke priser i sangkonkurranser rundt om i Kina.
Blant hennes mest kjente innspillinger er Folk fra vår landsby (父老乡亲), Zhumulangma (珠穆朗玛, det tibetansk-kinesiske navnet på Mount Everest) og På håpets sletter (在希望的田野上). Peng Liyuan er tilknyttet Folkets frigjøringshær med den militære grad generalmajor. Hun var blant de første i Kina som tok mastergrad i tradisjonell folkemusikk etter at dette mastergradsstudiet ble etablert i 1980-årene.
Cladh Hallan

Cladh Hallan er et utgravingssted på øya South Uist, Ytre Hebridene i Skottland der det er gjort arkeologiske funn av Europas eldste mumier.
I årene 1988 til 2002 drev arkeologer utgravninger i tre rundhus som var en del av en bosetning med omtrent sju bygninger fra bronsealderen. Arkeologene fant i 2001 fire skjeletter under husene; blant dem levningene av en mann som døde ca. 1600 f.Kr. og en kvinne som døde rundt 1300 f.Kr., dvs omtrent på samme tid som Tutankhamon i Egypt. Nyere undersøkelser og DNA-analyser viser at de to sistnevnte skjelettene er satt sammen av kroppsdeler fra minst 6 ulike individer.
Siden skjelettene var plassert i fosterstilling og bløtvevet var nedbrutt trodde forskerne til å begynne med at det dreide seg om mennesker som var gravlagt på vanlig måte, men etterhvert avslørte prøver at skjelettene ikke ble gravlagt før omtrent 300 til 600 år etter mumifiseringen. Til forskjell fra ordinære myrlik synes Cladh Hallan-skjelettene å ha blitt plassert i en torvmyr i den hensikt å bevare kroppene. Etter 6 til 18 måneder i myra ble de mumifiserte likene hentet opp igjen og deretter tilsynelatende plassert innendørs; antageligvis hadde dette en religiøs betydning. Hvorfor mumiene tilslutt ble gravlagt flere hundre år senere er ukjent.
Skjelettene og andre funn er blitt analysert i laboratorier i Skottland, England og Wales. I henhold til Treasure Trove Act («Fortidsminne-forordningen») skal alle funn fra Cladh Hallan, inkludert skjelettene, tas vare på av et skotsk museum etter at tidkrevende analyser og rapportskriving er fullført.
Pteroglossus

Etymologi

Det vitenskapelige slektsnavnet Pteroglossus følger av de greske uttrykkene pteron (πτερον = fjær) og glōssa (γλωσσα = tunge). Beskrivelsen henspiller på typeartens (P. aracari) lange, fjærlignende tung.
The Pit

Handling

12 år gamle Jamie Benjamin er en misforstått ung gutt. Både klassekameratene og naboene trakasserer ham fordi de synes han er rar. Hans eneste venn er en teddybjørn som han kommuniserer med – og som kommunisere med ham, og gir ham råd. En dag han er ute å tusler alene i skogen kommer han over noe helt ekstraordinært: Et stort hull i jorden hvor det lever skremmende fortidsvesener. Teddybjørnen «forteller» ham deretter at han kan bruke disse vesenene mot sine fiender. En etter en rydder ham dem av veien, men en dag går han for langt.

Om filmen

Filmen ble innspilt i Beaver Dam, Wisconsin høsten 1979, men ble ikke utgitt før 1981. 
Filmen ble satt opp på norske kinoer i 1982 under tittelen Døden i avgrunnen. Den hadde ordinær premiere den 18. juni, men ble satt opp som nattkino allerede den 14. mai i Oslo. Den fikk dårlig omtale av Aftenpostens filmanmelder Per Haddal. VG gav den terningkast tre.
Den ble utgitt på video av CCV (Club Consult Video) i 1982 under originaltittelen.

Annet

En bokversjon skrevet av John Gault ble utgitt i 1980 under tittelen Teddy.
Jobcenter

Et jobcenter eies av de danske kommuner. Jobcentrenes viktigste oppgave er å hjelpe arbeidsledige i jobb og hjelpe virksomheter med å finne nye medarbeidere. Jobcentrene tilbyr den samme service som Arbejdsformidlingen og kommunene tidligere har tilbudt hver for seg, men siden den 1. januar 2007 er det blitt samlet ett sted for å kunne yte en bedre og mere ensartet og koordinert service. Per 2013 er der 98 jobcentre.
I jobcentrene kan man for eksempel til- og avmelde seg som ledig, bli innkalt til samtaler om formidling av jobb og kontaktforløp samt få laget en jobbplan. Likeledes kan virksomheter få hjelp til å rekruttere nye medarbeidere. Jobcentrene driver også Jobnet, som er tilbud på internettet til alle jobbsøkende og arbeidsgivere i hele landet. Jobnet er utviklet av Arbejdsmarkedsstyrelsen i samarbeid med Kommunernes Landsforening.
Quedlinburg

Historie

Byen fikk byrettigheter i 994. Fra  det 10. til  det 12. århundre var byen et såkalt Königspfalz til påske og hadde som sådan plikt til å gi reisende medlemmer av hoffet kost og losji. I nesten 900 år fantes det i byen et Damenstift, det vil si bofellesskap for ugifte adelsdamer som ønsket å leve et gudfryktig liv. Opprinnelig hadde damenstiftet status som kloster. Etter reformasjonen ble klosteret oppløst, men bofellesskapet hadde fortsatt et religiøst innhold.
Slottskomplekset i Quedlinburg ble grunnlagt av Otto den store og var keiserlig sete for de saksiske keiserne. Riksdagen ble holdt ved Ottos hoff i Quedlinburg i 972. Her underkastet bl.a. den polske hertug Mieszko og den bøhmiske hertug Boleslav I seg den tysk-romerske keiserens lensherredømme, og gikk med på å betale tributt.
Rytling

Rytling er når fugler eller insekter stiller seg i luften, altså står stille i luften i forhold til bakken under, mens de slår med vingene for å bevare oppdriften. Det kan også kalles stasjonær flukt. Rytling kan således hevdes å være det motsatte av sveving. Når fugler og insekter svever, beveger de seg mer eller mindre hurtig i forhold til bakken under seg, mens ekstremitetene ikke manuelt genererer oppdrift, men forholder seg tilnærmet urørlige.
Fugler og insekter ryttler eller stiller oftest under jakt på mat. Kolibrier er kanskje de fremste eksponentene for denne teknikken blant fuglene, men mange insekter har like gode eller bedre egenskaper enda. Kolibrier ryttler som regel alltid når de eter nektar fra blomster, siden blomstene eller blomsterstilkene ofte ville ha brukket om de landet på dem. Rytling kan i mange tilfeller være eneste vei fram til nektaren, siden mange blomster henger nedover. Mange andre fugler enn kolibriene kan imidlertid ryttle, som en rekke ugler, hauker og falker. Tårnfalken er i så måte også en eksponent for denne flygeteknikken, når den stiller seg i luften for å speide etter smågnagere. Flygende insekter og flaggermus er også eksponenter for teknikken, som for eksempel årevinger og øyenstikkere.
Zhuzhou

Jernbane

Beijing-Hongkong høyhastighetsjernbane har stoppested her.
Jingguangbanen, som er den konvensjonelle toglinjen mellom Beijing i nord og Guangzhou i sør, har stoppested her. Denne sterkt trafikkerte jernbanelinjen er også innom blant annet Shijiazhuang, Handan, Zhengzhou, Wuhan, Changsha og Shaoguan.

Veier

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Fairytales (Alexander Rybak-album)

Anmeldelser

Aftenposten ga albumet fem av seks stjerner, og Dagbladet ga den fire av seks. Verdens Gang ga albumet seks av seks. Samtidig var ikke alle utenlandske aviser like entusiastiske. Aftonbladet ga albumet en eneste stjerne. Dagsavisen og Bergensavisen ga albumet fem av seks poeng. P4 Norge ga samtidig albumet 2 stjerner.
Lohengrin (sjokolade)

Lohengrin var en norsk sjokolade som var i produksjon fra 1911 til 2019. 
Den ble første gang solgt i Nationaltheatret i 1911 i forbindelse med premieren på Richard Wagners opera Lohengrin. Sjokoladen ble laget av Freia som hadde fått en avtale om enerett til salg av sjokolade i teatret. Lohengrin ble ikke solgt i vanlige butikker før et par år senere.
Sjokoladen er formgitt av arkitekten Henrik Bull som også tegnet teaterbygningen. Designet består av to stiliserte roser i karakteristisk jugendstil. Designet er i dag forenklet sammenliknet med det opprinnelige. Lohengrin har et fyll av romkrem og er trukket med mørk sjokolade. På begynnelsen av 1970-tallet ble det bestemt at produksjonen av Lohengrin skulle legges ned, men etter store protester ble produksjonen satt i gang igjen etter noen få måneder. Sjokoladen ble kåret som et av kulturminnene i forbindelse med kulturminneåret 2009.
I februar 2019 ble det besluttet av Mondelēz at sjokoladen går ut av produksjon på grunn av liten etterspørsel. Produksjonen av Lohengrin ble avsluttet i oktober/november 2018.
Stalag 330

Stalag 330 var en tysk krigsfangeleir ved Tverrelva i Saga, Alta under andre verdenskrig.
Leiren var i drift i årene fra 1941 til 1945, og fangene var hovedsakelig sovjetere, men det var også serbere og tsjekkere der. På gitte tidspunkt kunne det være over 1 000 krigsfanger i leiren.
Fangen ble satt til bygging av anlegg i regi av okkupantene, snørydding, veiarbeid m.m. Vinterstid ble flere fanger satt til å sage is på Skogvannet like i nærheten til tyskernes fryserier. Galgen ble visstnok flittig brukt. Forholdene beskrives som grufulle, fangene ble drevet hardt med arbeidsdager på opp mot 14 timer, som regel nesten uten mat og pauser. Fangene ble svært dårlig kledt for vinterlige forhold. Kun de aller sterkeste overlevde denne tilværelsen.
Antigius

Utseende

Middelsstore (vingespenn ca. 30-35 millimeter) stjertvinger med en nokså lang, tynn stjert på bakvingen. Oversiden er brun, gjerne med noen små, oransje flekker på bakvingen men uten metallglans. Undersiden er brunhvit med brune tverrstreker, et par mørke flekker ved bakvingens bakhjørne.
Sørlandets football liga

Sørlandets football liga (SFL) var en amerikansk fotball-liga på Sørlandet, startet i 2004.
I 2003 startet planene på Sørlandet med realisering av en egen 9-manns liga. Bak sto Kristiansand Gladiators og Arendal Wildcats. Etter en langvarig feide med Norges Amerikansk Fotballforbund (Noaff) rundt bruken av importspillere, så bestemte de to sørlandslagene seg for å bryte med forbundet, og lage en egen tilpasset 9 manns liga med lag fra region sør.
Opplegget skilte seg ut med blant annet et forbud mot importspillere, 9-manns lag, kortere spilletid og ikke mist kortere reisetid lagene seg i mellom. Det var også noe forenklet i forhold til oppmerking samt dommerbesetning. Alt i alt så gjorde man endringer basert på hva som kunne forenkle sporten på norsk nivå. Planen lyktes til fulle, og fra å være kun et lag i Agder med ca. 25 medlemmer, så vokste SFL seg til å telle over 100 aktive utøvere. Felles for de fleste utøverne var nok at man i langt større grad klarte å kombinere gleden ved amatøridrett, samt opprettholde et vist sportslig nivå.
Shannon Currie, Allan Wetrhus og Jørgen Benestad-Johansen, var sentrale skikkelser i oppbyggingen av miljøet. I 2004 var planene ett faktum og de første kampene i SFL ble satt i gang. Rogalandsbaserte Gandal Giants og Stavanger Eagles ble også innlemmet i ligaen, som fra før av telte nevnte Wildcats og Gladiators, samt rekruttlaget til Wildcats ved navn Arendal Panthers. Rekruttløaget til Gladiators, Otra Raiders ble også med. Søgne Stallions deltok også i den aller første sesongen av SFL.
Ligaen som ble dominert av Gandal Giants (mestere 3 år på rad) så sin ende i 2006 grunnet interne stridigheter lagene imellom.
Varmeøy

En varmeøy er et område som er signifikant varmere enn det omliggende området. Som regel er det snakk om en urban varmeøy, der byområdet er mye varmere enn det omliggende landlige området. Temperaturforskjellene er vanligvis større om natten enn om dagen, og større om vinteren enn om sommeren. Forskjellen er også størst når vinden er svak. Hovedårsaken til varmeøyeffekten er at jordoverflaten har blitt endret på grunn av byutbygging. En annen årsak er spillvarme fra energiforbruk i byene. Ettersom folketallet øker pleier byområdene å vokse, og varmeøyeffekten øker ytterligere. Delvis på grunn av varmeøyeffekten, så øker månedsnedbøren med om lag 28 % mellom 30 og 50 km nedenfor på lesiden av byene, sammenlignet med losiden.
Et panel som gjennomgikk forskningsmetodikken brukt av East Anglia University Climatic Research Unit konkluderte med at det var bevis for at overflatetemperaturer er høyere rundt byer. Panelet sa at det er åpenbart fra mange studier at overflatetemperaturer er høyere rundt byer og det pågår forskning som forsøker å forstå dette i større grad.
Nicoyahalvøya

Nicoyahalvøya (spansk: Península de Nicoya) er ei halvøy på Costa Ricas Stillehavskyst. Den nordlige delen tilhører provinsen Guanacaste, mens den sørlige delen tilhører Puntarenas. Nicoyahalvøya er kjent for mange flotte strender og er et populært turistmål. Halvøyas knutepunkt er byen Nicoya, men også Sámara, Montezuma, Tamarindo og flere titalls andre strandsteder er populære turistmål.
Nicoyahalvøya er et av de områdene i verden med høyest forventa levealder, og regnes som en «blå sone».
Johnny Hill

Bosteder

Johnny Hill kommer fra Mosjøen. Han har bodd i Bærum kommune, Akershus, og bor i Vevelstad kommune, Nordland.

Karrière

Johnny Hill ble i 1962 vokalist i The Snapshots og turnerte samme år sammen med Terry Dene og Johnny Carson. Han hadde platekontrakt med Manu. Gjennom atten år gav Johnny Hill ut flere LP-er. Samtidig gjennomførte han turneer i Norge, Sverige og Danmark.
Fotball under Sentralamerikanske og karibiske leker 1950

Fotball under Sentralamerikanske og karibiske leker 1950. Fotball var en av flere sporter i de sjette sentralamerikanske og karibiske leker som ble arrangert i Guatemala by i Guatemala i perioden 16. mars til 5. april 1950. Det var femte gangen som fotball var med i de sentralamerikanske og karibiske leker. Det var kun en turnering for menn.
Kraljevski dvor

Kraljevski dvor (serbisk:Краљевски двор) er et stott i Beograd og den offisielle residensen til den tidligere jugoslaviske kongefamilien Karađorđević. Slottet ble bygget mellom 1924 og 1929 etter ordre fra kong Aleksandar I. Det er en del av det kongelige kompleks og ligger i nabolaget Dedinje i Beograd. Slottet er tegnet av Živojin Nikolić og Nikolaj Krasnov og er et eksempel på serbisk-bysantinsk arkitektur.
Kronprins Alexander, kronprinsesse Katarina og deres tre sønner, bor på slottet i dag.
Stortingsvalget 1835

Valgordning

I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 65 stortingsrepresentanter. Et ting av 25-34 valgmenn valgte tre stortingsrepresentanter, flere enn 34 valgte fire.
Kjøpstedene var oppdelt i 17 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede (Sandefjord, Porsgrunn, Risør, Grimstad, og Molde) valgte tingmann sammen med nærmeste større kjøpstad. 3-6 valgmenn i en kjøpstadsvalgkrets hadde én representant, 7-12 hadde to, 11-14 hadde tre, flere enn 14 hadde fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett. 
Grimstad stemte for første gang som kjøpsted. Jarlsberg og Larviks amt hadde fire stortingsrepresentanter, én flere enn ved de tidligere valgene.
Den totale folkemengden var anslått til 1 194 827, 66 561 hadde stemmerett. Av disse stemte 34 791. 322 valgting i landdistriktene utpekte totalt 782 valgmenn. 22 valgting i byene utpekte totalt 123 valgmenn. Valgmannstingene ble holdt i perioden 24. juni 1835 til 7. desember 1835.

Resultater

Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Los Caracoles-demningen

Los Caracoles-demningen er en demning med vannkraftverk i elva Rio San Juan ved Andesfjellene i det vestre Argentina. Anlegget ligger i sørlig-sentrale del av Provincia de San Juan, der hvor departementene Ullum og Zonda grenser mot hverandre. Det er plassert i Tulúmdalen, som strekker seg rett vest-øst 20-100 km vest for provinshovedstaden San Juan, og er utbygget med i alt tre demninger.
Demningen stod ferdig utbygget i oktober 2008. Vannkraftverket har installert vannkraftproduksjon fra 2009, med maksimalt 132 MW effekt fordelt på to francisturbiner. Årsproduksjonen av elektrisk kraft er 715 GWh. Demningen gir også irrigasjon til 17 000 hektar (170 km²) landbruksmark.
Demningen er 136 meter høy og 620 meter lang og er en gravitasjonsdam i betong. Reservoaret er på 32 km² areal og 565 millioner m³ vannvolum.
Like ved er Punta Negra-demningen anlagt. Den ble ferdigstilt i 2015 og optimaliserer kraftproduksjonen ved begge anlegg. De to anleggene skifter på å kjøres og komplettere hverandre i perioder med høyt kraftforbruk.
Verdenscupen i alpine grener for funksjonshemmede 2013/14

Verdenscupen i alpine grener for funksjonshemmede 2013/14 (IPC Alpine Skiing World Cup 2013/2014 ) ble arrangert for kvinner og menn, i klassene sitteski, stående og synshemmede.
Estadio Defensores del Chaco

Oversikt

Stadion ble åpnet i 1917, og dens første navn var «Estadio de Puerto Sajonia» fordi den lå i Sajonia-distriktet i Asunción. Etter at Uruguay vant gull i 1924, bestemte fotballforbundet i Paraguay at stadion skulle hete «Uruguay» for å hedre «nabolandet». Senere ble stadion omdøpt tilbake til Estadio Puerto Sajonia.
Gjennom Chacokrigen ble stadion brukt som depot for krigsmateriell og som møteplass for troppene. etter krigen ble stadion døpt til nåværende navn «Defensores del Chaco» (forsvarerne av Chaco), til ære for de seirende troppene som deltok i Chacokrigen mellom Paraguay og Bolivia. Stadion gjennomgikk renovasjoner i 1939, 1996 og 2007.
Stadion er ikke eid av et lokalt fotballag, og blir hovedsakelig brukt til landskamper eller internasjonale kamper i turneringer som Copa Libertadores og Copa América. Det ble spilt kamper her under Copa América 1999, inkludert finalen da Brasil vant over Uruguay. Den gangen hadde stadion en kapasitet på 48 000.
Fjord1 Buss Møre

Fjord1 Buss Møre AS var et norsk busselskap med hovedkontor i Volda. Selskapet bestod av bussdelene fra de to tidligere selskapene Mørebil og Sunnmøre-Romsdal Billag som ble slått sammen i 2005. I 2011 og 2012 solgte Fjord1 aksjene i selskapet til Nettbuss, og 1. januar 2013 ble selskapet innfusjonert i Nettbuss Midt-Norge.

Virksomhet

Selskapet tok hånd om det meste av bussrutetrafikken på Sunnmøre og trafikken i deler av Romsdal som grenser mot Sunnmøre. Selskapet kjørte også flere ekspressbussruter innenfor NOR-WAY Bussekspress i tillegg til ekspressruter fra og gjennom ruteområdet til Oslo og Ålesund – Bergen via Volda og Nordfjordeid. I tillegg kjørte selskapet søndre del – Volda – Ålesund m/ retur – av TIMEkspressen linje 11 og Kristiansund – Molde – Ålesund – Volda, i samarbeid med Nettbuss Møre.